kalixlouiis/myanmar-wikipedia-corpus huggingface dataset:
၎င်းအဖွဲ့ဝင်များအနက် တစ်ဦးမှာ အိန္ဒိယနိုင်ငံအတွက် ကိုယ်ပိုင်အုပ်ချုပ်ခွင့်ရရှိစေရန် ကတိပြုခဲ့သည့် အနာဂတ်အလုပ်သမားပါတီခေါင်းဆောင် ကလီးမန့် အက်တလီပင်ဖြစ်သည်။
၁၉၁၉ ခုနှစ်၌ မွန်တဂူ-ခမ်းစ်ဖော့ဒ် ပြုပြင်ပြောင်းလဲရေး ကို စတင်မိတ်ဆက်ချိန်တွင်၊ ဗြိတိသျှအစိုးရသည် ဖွဲ့စည်းပုံအခြေခံဥပဒေဆိုင်ရာ ပြုပြင်ပြောင်းလဲမှုများ၏ အကျိုးသက်ရောက်မှုနှင့် လုပ်ဆောင်မှုများကို ဆန်းစစ်ရန်နှင့် အိန္ဒိယ အတွက် ပြုပြင်ပြောင်းလဲမှုအသစ်များကို အကြံပြု‌ပေးရန် ဆယ်နှစ်အကြာတွင် ကော်မစ်ရှင်တစ်ရပ်ကို အိန္ဒိယသို့ စေလွှတ်မည်ဟု ကြေညာခဲ့သည်။
၁၉၂၇ ခုနှစ်၊ နိုဝင်ဘာလတွင် ဗြိတိသျှအစိုးရသည် ကတိပြုထားသည့်အတိုင်း ဖွဲ့စည်းပုံအခြေခံဥပဒေဆိုင်ရာ ပြုပြင်ပြောင်းလဲမှုများကို မိတ်ဆက်ရန်အတွက်နှင့် အိန္ဒိယနိုင်ငံ၏ ဖွဲ့စည်းပုံအခြေခံဥပဒေဆိုင်ရာ တိုးတက်မှုများကို အစီရင်ခံရန် ဆိုင်မွန်ကော်မစ်ရှင်ကို သတ်မှတ်ထားသည့် အချိန်ဇယားထက် ၂နှစ်စော၍ ခန့်အပ်ခဲ့သည်။
၎င်းကော်မစ်ရှင်ကို အိန္ဒိယလူမျိုးများမှ ပြင်းထန်စွာ ကန့်ကွက်ခဲ့ကြသည်။
နေရူး ၊ ဂန္ဒီ ၊ ဂျင်နာ ၊ မွတ်ဆလင်အဖွဲ့ချုပ် နှင့် အိန္ဒိယအမျိုးသားကွန်ဂရက် တို့အပါအဝင် အိန္ဒိယလူမျိုးများမပါဝင်သည့် ဗြိတိသျှပါလီမန် ကပါ ၎င်းကို ဆန့်ကျင်ခဲ့သည်။
သို့သော်လည်း ၎င်းကို ဒေါက်တာ ဘင်ရောင်း ရမ်ဂျီ အမ်ဘီကယ် ၊ ပီရီယာ အီဗွီ ရာမစာမီ နှင့် ချောင်ဒရီ ချိုတူး ရမ် တို့မှ ပံ့ပိုးပေးခဲ့ပါသည်။
ထင်ရှားသည့် အိန္ဒိယအမျိုးသားရေးဝါဒီစာရေးဆရာလာလာ လာ့ခ်ျပတ် ရိုင်း သည် လာဟိုးမြို့ ၌ ဆန္ဒပြပွဲတစ်ခုကို ဦးဆောင်ခဲ့သည်။
သူသည် ဆန္ဒပြပွဲတွင် ရဲတပ်ဖွဲ့ဝင်များ၏ ရိုက်နှက်ထိုးကြိတ်မှုကို ခံခဲ့ရပြီး ၎င်းမှဒဏ်ရာများဖြင့် ၁၉၂၈ ခုနှစ် နိုဝင်ဘာလ ၁၇ ရက်နေ့တွင် သေဆုံးသွားခဲ့သည်။
ရှောင်တာနယ် () သည် မြန်မာနိုင်ငံ၏ နိုင်ငံတော်အတိုင်ပင်ခံပုဂ္ဂိုလ် ဒေါ်အောင်ဆန်းစုကြည်၏ စီးပွားရေးဆိုင်ရာ အကြံပေးအဖြစ် ‌တာဝန်ထမ်းဆောင်ခဲ့သူဖြစ်သည်။
သူသည် မက်ကွာရီ တက္ကသိုလ် မှ ဂုဏ်ထူးဆောင် စီးပွားရေးပါမောက္ခတစ်ဦး၊ ဩစတြေးလျ အရံဘဏ်၏ ဝန်ထမ်းဟောင်းနှင့် မြန်မာဖွံ့ဖြိုးတိုးတက်ရေးအဖွဲ့အစည်းမှ သုတေသနဒါရိုက်တာလည်းဖြစ်သည်။
ဒေါ်အောင်ဆန်းစုကြည်၏ စီးပွားရေးအကြံပေးအဖြစ် ဆောင်ရွက်နေစဉ် တပ်မတော်မှအာဏာသိမ်းအပြီး နိုင်ငံတော်လျှို့ဝှက်ချက်အက်ဥပဒေ ဖောက်ဖျက်မှုဖြင့်တရားစွဲခံရပြီး ၂၀၂၁ ခုနှစ် ဖေဖော်ဝါရီလမှ ၂၀၂၂ နိုဝင်ဘာလအထိ ရက်ပေါင်း ၆၅၀ ထိန်းသိမ်းခံခဲ့ရသည်။
ငယ်စဉ်ဘဝနှင့် ပညာရေး ရှောင်တာနယ်သည် ဆစ်ဒနီမြို့ဆင်ခြေဖုံးရှိ မက်ကွာရီ ကွင်းပြင်တွင် ကြီးပြင်းခဲ့သည်။
မက်ကွာရီ တက္ကသိုလ်၌ ပညာသင်ကြားခဲ့ပြီး ဘောဂဗေဒဘွဲ့နှင့် ပါရဂူဘွဲ့ကိုပါရရှိခဲ့သည်။
မြန်မာနိုင်ငံ စစ်အာဏာသိမ်းမှု ၂၀၂၁ ဖေဖော်ဝါရီတွင် တပ်မ‌တော်မှနိုင်ငံတော်အာဏာကိုသိမ်းယူပြီးမကြာမီ ၆ ရက်နေ့၌ ရန်ကုန်မြို့တွင် ထိန်သိမ်းခံခဲ့ရကာ ပထမဆုံးသော အာဏာသိမ်းမှုနှင့်ပက်သက်၍ အဖမ်းဆီးခံရသည့် နိုင်ငံခြားသားဖြစ်လာခဲ့သည်။
နောက်ရက်များမကြာမီတွင် ဩစတြေးလျအစိုးရမှ သူ့အားချက်ချင်းပြန်လွှတ်ပေးရန် တောင်းဆိုခဲ့သည်။
ပြစ်မှု မတ်လ ၂၃ ရက်နေ့တွင် တပ်မတော်၏ပြောခွင့်ရ ဗိုလ်ချုပ်ဇော်မင်းထွန်းသည် သူသည် လဝကအက်ဥပဒေနှင့် မြန်မာနိုင်ငံအစိုးရလျှို့ဝှက်ချက်များ အက်ဥပဒေတို့ကို ချိုးဖောက်မှုများရှိနေကြောင်း ပြောဆိုခဲ့သည်။
ကနဦးတွင် ရှောင်တာနယ် ဘယ်တွင်ရှိသည်ကို မသိရှိရသော်လည်း ဧပြီလနှောင်းပိုင်းတွင် နိုင်ငံရေး တက်ကြွလှုပ်ရှားသူများ ချုပ်နှောင်ထားရာ ရန်ကုန်ရှိ အင်းစိန်ထောင်တွင် ထိန်းသိမ်းခံရကြောင်း သတင်းရရှိသည်။
လွတ်မြောက်ခြင်း ၂၀၂၂ နိုဝင်ဘာလ ၁၇ တွင် စစ်အစိုးရသည် အမျိုးသားနေ့ကိုအကြောင်းပြပြီး ‌သူအပါအဝင် ဗစ်ကီ ဘိုးမန်း၊ တိုရူ ကူဘိုတာ စသည့်နိုင်ငံခြားသားများနှင့် အခြားအကျဉ်းသား ၅,၇၇၄ ဦးတို့ကို လွတ်ငြိမ်းချမ်းသာခွင့်ပေးခဲ့သည်။
ရက်ပေါင်း ၆၅၀ တိုင်အောင် ထိန်းသိမ်းခံခဲ့ရသောသူ့အား နယ်နှင်ဒဏ်ပေးခဲ့ရာ နောက်နေ့၌ ဩစတြေးလျသို့ ပြန်ရောက်ခဲ့သည်။
ပုဂ္ဂိုလ်ရေးဘဝ သူသည် ဩစတြေးလျန်း-ဗီယက်နမ်လူမျိုး စီးပွားရေးကထိက ဟာဗူ (Ha Vu) နှင့် လက်ထပ်ခဲ့သည်။
သူ၏တူမှာ "Chillinit" ခေါ် ဘလိပ်ခ် ဂျိမ်းစ် တာနယ်ဖြစ်ပြီး ဆစ်ဒနီမှ ရက်ပါတစ်ဦးဖြစ်သည်။
ကိုးကား ကဏ္ဍ:မြန်မာ့နိုင်ငံရေး အကျဉ်းသားများ ကဏ္ဍ:ဩစတြေးလျ ဘောဂဗေဒပညာရှင်များ ကဏ္ဍ:သက်ရှိထင်ရှားပုဂ္ဂိုလ်များ။
ဦးလှသိန်း ( ၂၃ ဖေဖော်ဝါရီ ၁၉၄၈ ဖွား) သည် ပြည်ထောင်စုရွေးကောက်ပွဲကော်မရှင် ဥက္ကဋ္ဌ အဖြစ် ၂၀၁၆ မတ်လ ၃၀ ရက်နေ့မှ ၂၀၂၂ ဇန်နဝါရီ ၃၁ရက် အထိ တာဝန်ထမ်းဆောင်ခဲ့သူဖြစ်သည်။
ငယ်ဘဝနှင့်ပညာရေး ဦးလှသိန်းသည် မန္တလေးတိုင်းဒေသကြီး မြစ်သားမြို့တွင် မွေးဖွားခဲ့သည်။
ဆယ်တန်းအောင်မြင်ပြီး ဘူမိဗေဒဘာသာရပ်အထူးပြုဖြင့် တက္ကသိုလ်တက်ခဲ့သည်။
B.Sc(Q),M.Sc,DGS(Netherlands) ဘွဲ့များရရှိခဲ့ပြီး တက္ကသိုလ် ပါမောက္ခချုပ် အဖြစ် တာဝန်များအဆင့်ဆင့်ထမ်းဆောင်ခဲ့သည်။
၂၀၀၈ခုနှစ် တွင် မိတ္ထီလာတက္ကသိုလ် ပါမောက္ခချုပ် အဖြစ်မှ အငြိမ်းစားယူခဲ့သည်။
နိုင်ငံရေးလောကသို့ရောက်ရှိလာခြင်း ဦးလှသိန်းသည် အထွေထွေရွေးကောက်ပွဲ ၂၀၁၀၊ ကြားဖြတ်ရွေးကောက်ပွဲ ၂၀၁၂၊ အထွေထွေရွေးကောက်ပွဲ ၂၀၁၅ တို့တွင် မန္တလေးတိုင်းဒေသကြီး မိတ္ထီလာခရိုင် ရွေးကောက်ပွဲ ကော်မရှင်ဥက္ကဋ္ဌ အဖြစ်ဆောင်ရွက်ခဲ့သည်။
အထွေထွေရွေးကောက်ပွဲ ၂၀၁၅ မှတဆင့် အမျိုးသားဒီမိုကရေစီအဖွဲ့ချုပ် အစိုးရဖွဲ့ နိုင်ပြီးနောက် နိုင်ငံတော်သမ္မတဦးထင်ကျော် က ၎င်းအား ပြည်ထောင်စုရွေးကောက်ပွဲကော်မရှင်ဥက္ကဋ္ဌအဖြစ်အဆိုပြုခဲ့ရာ ပြည်ထောင်စု လွှတ်တော်ကလည်း သဘောတူခဲ့သည့်အတွက် ဦးလှသိန်းသည် ပြည်ထောင်စုရွေးကောက်ပွဲကော်မရှင် ဥက္ကဋ္ဌ ဖြစ်လာခဲ့သည်။
အထွေထွေရွေးကောက်ပွဲ ၂၀၂၀ တွင် တပ်မတော်အပါအဝင် အတိုက်အခံများ၏ ဝေဖန်ခြင်းကို ခံရသည်။
ဖမ်းဆီးထိန်းသိမ်းခံရခြင်း ဦးလှသိန်း သည် ၂၀၂၁ မြန်မာနိုင်ငံစစ်အာဏာသိမ်းခံရခြင်းတွင် ဖမ်းဆီးခံခဲ့ရသည်။
၂၀၂၀ အထွေထွေရွေးကောက်ပွဲတွင် မဲစာရင်းပြုစုခြင်း၊ ကြိုတင်မဲပေးခြင်း ကိစ္စရပ်များနှင့်ပတ်သက်၍ ရာဇသတ်ကြီး ပုဒ်မ ၁၃၀-က ဖြင့် အမှုဖွင့်ခံရသည်။
ထိန်းသိမ်းခံရပြီး ၁နှစ်နှင့်၅လကျော်အကြာ ၂၀၂၂ ခုနှစ် ဇူလိုင် ၇ ရက်တွင် နေပြည်တော်အချုပ်ထောင်ရှိ အထူးတရားရုံးက ၎င်းအား ထောင်ဒဏ် ၃ နှစ် အမိန့်ချမှတ်သည်။
၎င်းနှင့်အတူ အဖွဲ့ဝင် ဦးသန်းဌေး နှင့် ဦးမြင့်နိုင်တို့သည်လည်း ထောင်ဒဏ်သုံးနှစ်စီ ချမှတ်ခြင်းခံခဲ့ရသည့်အပြင် အဖွဲ့ဝင်ဟောင်း ၁၅ ဦး တို့ပါ ရာဇသတ်ကြီး ပုဒ်မ ၁၃၀(က) ဖြင့် တရားစွဲဆိုခံခဲ့ရသည်။
တရားစွဲခံရသည့် ၎င်းတို့ကို နေပြည်တော်အချုပ်ထောင်သို့ ပို့ဆောင်ခဲ့ပြီး အမိန့်ချမှတ်အပြီးတွင် ရမည်းသင်းထောင်၌ အကျဉ်းချခဲ့သည်။
ကော်မရှင်အဖွဲ့ဝင် ဦးသန်းဌေး ကိုမူ အိုးဘိုထောင် သို့ ပြောင်းရွှေ့အကျဉ်းချခဲ့သည်။
၂၀၂၂ ခုနှစ် အောက်တိုဘာ ၆ ရက်နေ့တွင် လွတ်ငြိမ်းဖြင့် ဦးလှသိန်းနဲ့ အဖွဲ့ဝင် ဦးမြင့်နိုင်တို့သည် ပြန်လွတ်လာခဲ့သည်။
အငြင်းပွားဖွယ်ရာကိစ္စရပ်များ ဦးလှသိန်း ဦးဆောင်သည့် ပြည်ထောင်စုရွေးကောက်ပွဲကော်မရှင် သည် အထွေထွေရွေးကောက်ပွဲ ၂၀၂၀ အား ကိုဗစ်-၁၉ ကပ်ရောဂါ ကန့်သတ်ထိန်းချုပ်မှုများကြားကပင် အောင်မြင်စွာကျင်းပပေးခဲ့သည်။
တပ်မတော်အပါအဝင် နိုင်ငံရေးအတိုက်အခံအင်အားစုများက အဆိုပါ ရွေးကောက်ပွဲကို တရားမျှတမှုမရှိဟု ဝေဖန်ကြသည်။
ပြည်တွင်း၊ ပြည်ပ ရွေးကောက်ပွဲ လေ့လာစောင့်ကြည့်သူများကမူ ရွေးကောက်ပွဲ၌ အားနည်းချက်အချို့ ရှိခဲ့သော်လည်း တရားမျှတမှုရှိသည့် ရွေးကောက်ပွဲအဖြစ် အသိအမှတ် ပြုကြသည်။
၂၀၂၀ ပြည့်နှစ် အထွေထွေရွေးကောက်ပွဲတွင် မဲစာရင်း မှားယွင်းမှုရှိသည်ဆိုသော တပ်မတော်၏ စွပ်စွဲချက်အား ပြန်လည်စစ်ဆေးရန် နိုင်ငံတော်သမ္မတဦး ဝင်းမြင့် ထံတင်ပြခဲ့သေးသည်ဟုလည်းဆိုသည်။
ထို့အပြင် ထောင်ဒဏ်ကျခံနေရစဉ် ပြစ်မှုများအပေါ်ဝန်ခံလျက် နိုင်ငံတော်စီမံအုပ်ချုပ်ရေးကောင်စီထံ အသနားခံစာ တင်ပြခဲ့သည့် ကိစ္စလည်း ရှိခဲ့သည်ဟုဆိုသည်။
မိသားစုဘဝ ဇနီးနှင့် သား ၂ ယောက်တို့ရှိသည်။
thumb | right | ဗီယက်နမ်နိုင်ငံ NFT Summit 2022 တွင် တွေ့ရသော ချန်ပန်ဇောင်ချန်ပန်ဇောင် သည် " CZ " ဟု အများသိကြသော တရုတ်-ကနေဒါ စီးပွားရေး အမှုဆောင်တစ်ဦးဖြစ်သည်။
ဇောင် သည် ကုန်သွယ်မှုပမာဏ အများဆုံး (၂၀၂၂ ခုနှစ် ဇူလိုင်လအထိ) ခရစ်တို အိတ်ချိန်း ဖြစ်သော ဘိုင်းနန့် အိတ်ချိန်း ၏ ပူးတွဲ တည်ထောင်သူ နှင့် အမှုဆောင် အရာရှိချုပ် ဖြစ်သည်။
တရုတ်နိုင်ငံ Jiangsu တွင်မွေးဖွားခဲ့ပြီး ငယ်ရွယ်စဉ်တွင် မိသားစုနှင့်အတူ ကနေဒါသို့ ပြောင်းရွှေ့နေထိုင်ခဲ့သည်။
လက်ရှိ စင်ကာပူမှာ အခြေစိုက်နေထိုင်သည်။
Bloomberg Billionaires Index ၏ အဆိုအရ ဇောင် သည် ၂၀၂၂ ခုနှစ် အောက်တိုဘာလအထိ ခန့်မှန်းခြေ အသားတင် ပိုင်ဆိုင်မှု ဒေါ်လာ ၃၃ ဘီလီယံဖြင့် ကမ္ဘာ့အဆင့် ၃၀ ‌‌မြောက်အချမ်းသာဆုံး ပုဂ္ဂိုလ်အဖြစ် သတ်မှတ်ခြင်း ခံရသည်။
ငယ်စဉ်ဘဝ နှင့် ပညာရေး ဇောင် သည် တရုတ်နိုင်ငံ Jiangsu ပြည်နယ်တွင် မွေးဖွားခဲ့သည်။
သူ့အသက် ၁၂ နှစ်အရွယ် ၁၉၈၀ နှောင်းပိုင်း နှစ်များတွင် သူ၏ မိဘများ မိသားစုနှင့် အတူ ကနေဒါနိုင်ငံသို့ ပြောင်းရွှေ့နေထိုင်ကာ ဗန်ကူးဗား တွင် အခြေချနေထိုင်ခဲ့သည်။
မိဘ နှစ်ပါးစလုံးက တရုတ်ပြည်မှာ ကျောင်းဆရာ ဆရာမတွေဖြစ်သည်။
သူ့အဖေသည် "ဘူဇွာ ဘက်လိုက် ပညာတတ်" ဟု တံဆိပ်ကပ် မခံရမီထိ တက္ကသိုလ်နည်းပြအဖြစ် လုပ်ကိုင်ခဲ့ပြီး ဇောင် မွေးဖွားပြီး မကြာမီ ကျေးလက် ဒေသများသို့ အတင်းပြောင်းရွှေ့ နေထိုင်စေခြင်း ခံခဲ့ရသည်။
ဆယ်ကျော်သက်အရွယ်တွင် ဇောင် သည် မက်ဒေါ်နယ် အပါအဝင် လုပ်ငန်းများစွာမှာ လုပ်ပြီး မိသားစုကို ကူညီထောက်ပံ့ခဲ့သည်။
ဇောင် သည် Montreal ၊ Quebec ရှိ McGill တက္ကသိုလ်တွင် ကွန်ပျူတာသိပ္ပံ ဘာသာရပ်ဖြင့် အဓိကတက်ရောက်ခဲ့သည်။
အသက်မွေးဝမ်းကြောင်း တက္ကသိုလ်မှ ဘွဲ့ရပြီးနောက် ဇောင် သည် တိုကျိုစတော့အိတ်ချိန်း ဆပ်ကန်ထရိုက် တဦး၏ အလုပ်သင်အဖြစ် အရွေးခံခဲ့ရပြီး စတော့ အရောင်းအဝယ်များ အတွက် ဆော့ဖ်ဝဲလ်ကို ရေးသားခဲ့သည်။
ထို့နောက် သူသည် Bloomberg Tradebook တွင် စတော့ လေပတ်ကား အတွက် ဆော့ဖ်ဝဲလ်ရေးသားခဲ့ပြီး ထိုတွင် လေးနှစ်ကြာ အလုပ်လုပ်ခဲ့သည်။
၂၀၀၅ ခုနှစ်တွင် ရှန်ဟိုင်း မြို့သို့ ပြောင်းရွှေ့ပြီး Fusion Systems ကို တည်ထောင်ခဲ့သည်။
၂၀၁၃ တွင်၊ သူသည် Blockchain.info ကိုတီထွင်သည့်အဖွဲ့၏ အဖွဲ့ဝင် တဦးဖြစ်ပြီး OKCoin ၏ နည်းပညာအရာရှိချုပ် အဖြစ်လည်း ထမ်းဆောင်ခဲ့သည်။
Binance ဇူလိုင်လ ၂၀၁၇ ခုနှစ်တွင် ဘိုင်းနန့် အိတ်ချိန်း ကို စပြီး လွှင့်တင် တည်ထောင်ခဲ့သည်။
နောက်ဆယ့်တစ်ရက်အကြာတွင်ပင် ခရစ်တိုကွိုင် ကနဦး ရင်းနှီးမြုပ်နှံမှု တစ်ခု အတွက် ဒေါ်လာ ၁၅ သန်းထိ ရရှိအောင် ဆော်ဩ နိုင်ခဲ့သည်။
ရှစ်လမပြည့်မီမှာပင် ကုန်သွယ်မှုပမာဏ (ဧပြီ ၂၀၁၈ ခုနှစ်အထိ) အများဆုံး အိတ်ချိန်း အဖြစ် တိုးတက် လာခဲ့သည်။
ကုန်သွယ်မှု ဝန်ဆောင်ခ အပေါ် လျှော့ဈေးပေးသော ဘိုင်းနန့်ကွိုင် တခုကိုလည်း ၂၀၁၇ တွင် စတင် ဖန်တီးခဲ့သည်။
၂၀၁၉ ခုနှစ် ဧပြီတွင်၊ Ethereum နှင့် အပြိုင်ဖြစ်သည့် smart contract ပါသော Binance Smart Chain ကို စတင်နိုင်ခဲ့သည်။
၂၀၁၈ ခုနှစ် ဖေဖော်ဝါရီလတွင် Forbes သည် ၎င်းတို့၏ "ခရစ်တို လူချမ်းသာများ" စာရင်းတွင် ဇောင် ကို ခန့်မှန်းခြေအသားတင် တန်ဖိုး $1.1 မှ 2 ဘီလီယံ ဖြင့် တတိယနေရာ ထည့်ခဲ့သည်။
၂၀၁၉ ခုနှစ်တွင် ဇောင် သည် ဘိုင်းနန့်၏ အမေရိကန် လုပ်ငန်းခွဲ ကို စတင်ခဲ့သည်။
ဘိုင်းနန့် သည် ၂၀၂၁ ခုနှစ်တွင် စင်္ကာပူ အခြေစိုက် ခရစ်တို အိတ်ချိန်း ၏ လုပ်ကိုင်ခွင့် လျှောက်လွှာကို ပြန်ရုပ်သိမ်းခဲ့သည်။
သူ့အမြင်များ နယူးယောက်တိုင်းစ် နှင့်အင်တာဗျူးတွင် ဇောင် က "ခရစ်တို ဈေးကွက် ကြီးလာတာနှင့်အမျှ လူများဝင်လာပြီး ခရစ်တိုကို အသုံးချရမည့် အစား အရောင်းအဝယ် လုပ်ပြီး ငွေရှာကြလိမ့်မယ်၊ သို့သော်လဲ ဈေးကွက်က သူ့အလိုလို ပြန်ပြင်နိုင်လိမ့်မယ်" ဟုပြောကြားခဲ့သည်။
သူ၏ ချက်ချင်းသုံးနိုင်သည့် ပိုင်ဆိုင်မှုများ အားလုံးနီးပါးမှာ ခရစ်တို အနေနှင့်သာ ဖြစ်ကြောင်း ၂၀၂၁ ဧပြီလ ၆ ရက် တွင် ဇောင် က Bloomberg Markets အား ပြောကြားခဲ့သည်။
၂၀၂၂ ခုနှစ်တွင် ဇောင် သည် အီလွန်မက်စ် မှ တွစ်တာ ကို ဝယ်ယူခြင်း အတွက် ဘိုင်းနန့် မှ တဆင့် ဒေါ်လာ သန်း ၅၀၀ ရင်းနှီးမြှုပ်နှံခဲ့သည်။
ပုဂ္ဂလ ဘဝ ၂၀၁၅ ခုနှစ်တွင် ဘစ်ကွိုင်ကို ဝယ်ယူရန် သူ၏ ရှန်ဟိုင်းတိုက်ခန်းကို ရောင်းချခဲ့သည်။
ဇောင် က သူ၏ ချမ်းသာကြွယ်ဝမှု ၉၉% ကို တခြား သူဌေးတွေလိုပဲ လှူဒါန်းဖို့ စီစဉ်နေတယ် ဟု ဆိုသည်။
" Peabody မှ ဒီနေ့ထိ အခြားသော စွန့်ဦးတီထွင်သူများ သို့မဟုတ် တည်ထောင်သူများလို ကျတော့ရဲ့ ကြွယ်ဝမှု အများစုကို လှူသွားဖို့ ရည်ရွယ်ထားပါတယ်၊ ကျတော့ ချမ်းသာမှုရဲ့ ၉၀၊ ၉၅ ဒါမှမဟုတ် ၉၉ ရာခိုင်နူန်း အထိ လှူသွားဖို့ ရည်ရွယ်ထားပါတယ်။
" ရိုက်တာ ၏ ဘိုင်းနန့် နှင့် ပတ်သက်သော စုံစမ်းမှု ဇာတ်လမ်းတစ်ပုဒ်အရ ဇောင် သည် တရုတ် ခရီးသွား ရုပ်မြင်သံကြား အစီအစဉ် တင်ဆက်သူနှင့် ဘိုင်းနန့် ပူးတွဲတည်ထောင်သူ ရီဟီ နှင့် နှစ်ပေါင်းများစွာ အချစ်ရေးရှိခဲ့သည် ဟု ဆိုသည်။
နောက်ပိုင်းတွင် သူမသည် အမေရိကန်၌ သားတယောက် မွေးဖွားခဲ့သည်။
ကိုးကား ကဏ္ဍ:၁၉၇၇ မွေးဖွားသူများ ကဏ္ဍ:ကနေဒါလူမျိုး သန်းကြွယ်သူဌေးများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:ရိုးရှင်းသော တရုတ်ဘာသာစကား စာသားပါဝင်သည့် ဆောင်းပါးများ။
thumb|အမျိုးသားပထဝီဝင်ပြတိုက် တွင် ပြန်လည်တည်ဆောက် ထားသော အရိုးစု။
ရေကူးနေသော ကိုယ်နေဟန်ထား။
စပိုင်နိုဆောရက်စ် သည် လွန်ခဲ့သောနှစ်ပေါင်း ၉၉ မီလျံခန့်မှ ၉၃.၅ မီလျံခန့် အကြား ခရီတေးရှတ် နှောင်းပိုင်း ကာလ နှင့် ယခု မြောက်အာဖရိက ဖြစ်သော နေရာတွင် နေထိုင်ခဲ့သော စပိုင်နိုဆောရိတ် ဒိုင်နိုဆော မျိုးစု ဖြစ်သည်။
ရှာဖွေတွေ့ရှိမှု နှင့် နာမည်ပေးခြင်း မျိုးစိတ် အမည်ပေးခြင်း စပိုင်နိုဆောရက်စ် မျိုးစိတ် နှစ်ခု သည် နာမည်ပေးပြီးပြီ ဖြစ်သည်။
၎င်းတို့မှာ စပိုင်နိုဆောရက်စ် အေဂျစ်တီးကပ်စ် ("အီဂျစ် ကျောရိုး ပုတ်သင်" ဟုဆိုလိုခြင်း) နှင့် အငြင်းပွားဖွယ် ဖြစ်သော စပိုင်နိုဆောရက်စ် မာရော့ကန်နက်စ် ("မောရော့ကန် ကျောရိုး ပုတ်သင်" ဟုဆိုလိုခြင်း) တို့ ဖြစ်ကြသည်။
Smith, J.B.; Lamanna, M.C.; Mayr, H.; and Lacovara, K.J. (2006). "New information regarding the holotype of Spinosaurus aegyptiacus Stromer, 1915". Journal of Paleontology. 80 (2): 400–406. doi:10.1666/0022-3360(2006)080[0400:NIRTHO]2.0.CO;2. S2CID 130989487.Russell, D.A. (1996). "Isolated dinosaur bones from the Middle Cretaceous of the Tafilalt, Morocco". Bulletin du Muséum National d'Histoire Naturelle, Paris, Section C. 4e série. 18 (2–3): 349–402. ပထမဆုံးသော စပိုင်နိုဆောရက်စ် ရုပ်ကြွင်းများကို၂၀ ရာစု အစောပိုင်း မှာ ရှာဖွေတွေ့ရှိခဲ့ပြီး စတင်သရုပ်ဖော်နိုင်ခဲ့သည်။
၁၉၁၂ ခုနှစ်တွင် ရစ်ချာ့ မာ့ခ်ဂရက်ဖ် သည် ကြီမားသော သယ်ရိုပေါ့ ဒိုင်နိုဆော တစ်ကောင်၏ ရုပ်ကြွင်း တစ်စိတ်တစ်ပိုင်း ကို အီဂျစ်နိုင်ငံ အနောက်ဘက်ရှိ ဘဟယ်ရီယန် ဖွဲ့စည်းပုံ ၌ ရှာဖွေတွေ့ရှိခဲ့သည်။
၁၉၁၅ ခုနှစ်တွင် ဂျာမန် ကျောက်ဖြစ်ရုပ်ကြွင်းပညာရှင် အာနက်စ် စထရောင်းမား သည် ထိုနာမူနာ ကို မျိုးစုအသစ် တစ်ခု နှင့် မျိုးစိတ်အသစ် တစ်ခု တွင် စရင်းထည့်သွင်ပေးခဲ့သော ဆောင်းပါးတစ်ပုဒ် ကို ရေးသားထုတ်ဝေ ခဲ့၏။
Stromer, E. (1915). "Ergebnisse der Forschungsreisen Prof. E. Stromers in den Wüsten Ägyptens. II. Wirbeltier-Reste der Baharije-Stufe (unterstes Cenoman). 3. Das Original des Theropoden Spinosaurus aegyptiacus nov. gen., nov. spec". Abhandlungen der Königlich Bayerischen Akademie der Wissenschaften, Mathematisch-physikalische Klasse (in German). 28 (3): 1–32. ရုပ်ကြွင်း နမူနာများ စပိုင်နိုဆောရက်စ် ရုပ်ကြွင်း နမူနာ ခြောက်ခု ကို သရုပ်ဖော်ပြီးပြီ ဖြစ်သည်။
သွင်ပြင်လက္ခဏာအရ ခွဲခြားခြင်း အောက်ပါဖော်ပြချက်သည် စပိုင်နိုဆောရက်စ် ၏ ခလတ်တိုဂရမ် ဖြစ်သည်။
အမေရိကန်ပြည်ထောင်စု အောက်လွှတ်တော်ရွေးကောက်ပွဲ၊ ၂၀၂၂link=|alt=|border|50x50px← 2020November 8, 20222024 →All 435 seats in the United States House of RepresentativesRepresentatives]]218 seats needed for a majority Majority partyMinority party 180x180px180x180pxခေါင်းဆောင်ကယ်ဗင် မက်ကာသီနန်စီ ပလိုစီပါတီရီပတ်ဘလီကန်ဒီမိုကရက်တစ်စတင်ထမ်းဆောင်ခြင်းJanuary 3, 2019January 3, 2003မဲဆန္ဒနယ်California 20thCalifornia 11thယခင် ရွေးကောက်ပွဲ213 seats, 47.7%222 seats, 50.8%ယခင် ထိုင်ခုံများ212220အနိုင်ရထိုင်ခုံပေါင်း221213ထိုင်ခုံအပြောင်းအလဲlink=|11x11px|Increase 8link=|11x11px|Decrease 9လူထုမဲ54,214,27951,066,093ရာခိုင်နှုန်း 50.7%47.7%400x400pxရလဒ်များရွေးကောက်ပွဲမတိုင်ခင် ဥက္ကဋ္ဌ Nancy Pelosi Democratic ရွေးကောက်ခံ ဥက္ကဋ္ဌ TBD Republican အမေရိကန်ပြည်ထောင်စု အောက်လွှတ်တော်ရွေးကောက်ပွဲ၊ ၂၀၂၂ ကို ၂၀၂၂ ခုနှစ်၊ နိုဝင်ဘာလ ၈ ရက်နေ့တွင် ကျင်းပခဲ့သည်။
ရီပတ်ဘလစ်ကန်ပါတီသည် အမတ်နေရာအများစုကို အနိုင်ရရှိခဲ့ပြီး ၁၁၈ ကြိမ်မြောက် အမေရိကန်ကွန်ဂရက် အောက်လွှတ်တော်အများစုပါတီဖြစ်လာမည်ဖြစ်သည်။
မှတ်စု ကိုးကား ကဏ္ဍ:လတ်တလော ရွေးကောက်ပွဲများ။
၂၀၂၂ ခုနှစ် အမေရိကန် ရွေးကောက်ပွဲများသည် ၂၀၂၂ ခနှစ်၊ နိုဝင်ဘာလ ၈ ရက်နေ့တွင် ကျင်းပခဲ့သည့် ရွေးကောက်ပွဲများ ဖြစ်သည်။
ဒီမိုကရက်တစ်ပါတီ၏ လက်ရှိသမ္မတ ဂျိုးဘိုင်ဒင်၏ သက်တမ်းအတွင်း ဖြစ်ပွားခဲ့သည့် ဤ အမေရိကန်သမ္မတ ကြားဖြတ်ရွေးကောက်ပွဲ ကာလအတွင်း၊ အမေရိကန် အောက်လွှတ်တော်တွင် အမတ်နေရာ ၄၃၅ နှင့် အထက်လွှတ်တော်တွင် အမတ်နေရာ ၁၀၀ အနက် ၃၅ နေရာတို့ကို ၁၁၈ ကြိမ်မြောက် အမေရိကန်ကွန်ဂရက် တွင် ဆုံးဖြတ်ရန် ဝင်ရောက်ယှဉ်ပြိုင်ခဲ့ကြသည်။
သုံးဆယ့်ကိုးပြည်နယ်နှင့် နယ်မြေ ဆိင်ရာ အမေရိကန်အစိုးရ ရွေးကောက်ပွဲများအပြင် ပြည်နယ်နှင့် ဒေသဆိုင်ရာ ရွေးကောက်ပွဲ အများအပြားကိုလည်း ဝင်ရောက်ယှဉ်ပြိုင်ခဲ့သည်။
၎င်းသည် ၂၀၂၀ ခုနှစ် အမေရိကန် သန်းခေါင်စာရင်း ကောက်ယူပြီးနောက် 2022 ခုနှစ် အမေရိကန် ခရိုင်ပြန်လည် သတ်မှတ်ခြင်းကြောင့် ထိခိုက်သည့် ပထမဆုံး ရွေးကောက်ပွဲ ဖြစ်သည်။
ရီပတ်ဘလစ်ကန်ပါတီ သည် အောက်လွှတ်တော်ကို ကျဉ်းမြောင်းသော အများစုဖြင့် အနိုင်ရခဲ့ပြီး ဒီမိုကရက်များသည် အထက်လွှတ်တော်ကို ဆက်လက်ထိန်းချုပ်ထားသည်။
ကယ်ဗင် အိုဝင် မက်ကာသီ (၁၉၆၅ ခုနှစ်၊ ဇန်နဝါရီလ ၂၆ ရက်နေ့ မွေးဖွား) သည် အမေရိကန်နိုင်ငံရေးသမားဖြစ်ပြီး ၂၀၁၉ ခုနှစ်မှစ၍ အမေရိကန် အောက်လွှတ်တော်တွင် အောက်လွှတ်တော်လူနည်းစုခေါင်းဆောင်အဖြစ် တာဝန်ထမ်းဆောင်ခဲ့သည်။
ရီပတ်ဘလီကန်ပါတီဝင်တစ်ဦးဖြစ်ပြီး အောက်လွှတ်တော်ဥက္ကဋ္ဌ ဂျွန် ဘိုဟန်နာနှင့် ပေါလ် ရိုင်ယန်တို့အောက်တွင် အောက်လွှတ်တော်လူများစုခေါင်းဆောင်အဖြစ် ၂၀၁၄ မှ ၂၀၁၉ ခုနှစ်အထိ တာဝန်ထမ်းဆောင်ခဲ့သည်။
မက်ကာသီသည် ၂၀၀၇ ခုနှစ်မှ ၂၀၁၃ ခုနှစ်အထိ ကယ်လီဖိုးနီးယားပြည်နယ်၏ ၂၂ ကြိမ်မြောက် ကွန်ဂရက်လွှတ်တော် ခရိုင် အတွက် အမေရိကန် ကိုယ်စားလှယ်အဖြစ် ထမ်းဆောင်ခဲ့ပြီး ၂၀၁၃ ခုနှစ်မှ စတင်ကာ ၂၃ ကြိမ်မြောက် ခရိုင် အတွက် မက်ကာသီသည် ၎င်း၏ အဋ္ဌမမြောက် အောက်လွှတ်တော် သက်တမ်းတွင် တာဝန်ထမ်းဆောင်လျက်ရှိသည်။
သူသည် ၂၀၂၂ ခုနှစ် ကြားဖြတ်ရွေးကောက်ပွဲတွင်အောက်လွှတ်တော်ကို ရီပတ်ဘလီကန်များ ချုပ်ကိုင်နိုင်စေရန် ဦးဆောင်ခဲ့သည်။
ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၆၅ မွေးဖွားသူများ ကဏ္ဍ:အမေရိကန် နိုင်ငံရေးသမားများ။
ဂျွန် ဖူလာတန် မက်အာသာ ဂျူနီယာ (၁၉၃၉ ခုနှစ်၊ ဇွန် ၁၉ ရက်နေ့တွင် မွေးဖွား) သည်အမေရိကန် ပရိုတက်စတင့် သင်းအုပ်ဆရာဖြစ်ပြီးသူ၏နိုင်ငံတကာတွင်စုစည်းထားသောခရစ်ယာန်သွန်သင်ချက်ရေဒီယိုနှင့်ရုပ်မြင်သံကြားအစီအစဉ် Grace to You ကြောင့်လူသိများသောစာရေးဆရာဖြစ်သည်။
သူသည် ဖေဖော်ဝါရီ ၉ ရက်၊ ၁၉၆၉ ခုနှစ်ကတည်းက ကယ်လီဖိုးနီးယားပြည်နယ်၊ Sun Valley ရှိ ဂိုဏ်းဂဏမဟုတ်သော ဘုရားကျောင်းဖြစ်သည့် ဂရေ့စ် ကွန်မျူနတီ အသင်းတော် ၏ သင်းအုပ်ဆရာဖြစ်ခဲ့သည်။
လက်ရှိတွင် သူသည် Santa Clarita ရှိ The Master's University နှင့် Master's Seminary ၏ အဓိပတိဖြစ်သည်။
မက်အာသာ သည် expository ဟောပြောခြင်း အတွက် ခိုင်မာသောထောက်ခံသူဖြစ်ပြီး ယနေ့ခေတ်ခရစ်ယာန်ဘာသာ မှ အသိအမှတ်ပြုခံရပြီး သူ၏ခေတ်တွင် ဩဇာအရှိဆုံးတရားဟောဆရာတစ်ဦးဖြစ်သည်။
MacArthur သည် စာအုပ်ပေါင်း 150 ကျော်ကို ရေးသား တည်းဖြတ်ခဲ့ပြီး အထူးသဖြင့် အုပ်ရေ တစ်သန်းကျော် ရောင်းချခဲ့ရသော MacArthur Study Bible သည် Gold Medallion Book Award ကို ရရှိခဲ့သည်။
ကိုးကား ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၃၉ မွေးဖွားသူများ။
အင်္ဂလိပ်ဝီကီပီးဒီးယား သည် ရိုးရှင်းအင်္ဂလိပ်ဝီကီပီးဒီးယားနှင့်အတူ၊ အွန်လိုင်းစွယ်စုံကျမ်းတစ်ခုဖြစ်သည့် ဝီကီပီးဒီးယား၏ အင်္ဂလိပ်ဘာသာ တည်းဖြတ်မှုနှစ်ခုထဲမှ တစ်ခုဖြစ်သည်။
ကဏ္ဍ:ဘာသာစကားအလိုက် ဝီကီပီးဒီးယားများ။
ပြင်သစ်ဝီကီပီးဒီးယား ( ) သည် အခမဲ့ အွန်လိုင်းစွယ်စုံကျမ်း ဝီကီပီးဒီးယား၏ ပြင်သစ်ဘာသာ ထုတ်ဝေသော ထုတ်ဝေမှု ဖြစ်သည်။
ဝီကီပီးဒီးယားကို တရားဝင်ဖန်တီးပြီး နှစ်လအကြာ ၂၀၀၁ ခုနှစ် မတ်လ ၂၃ ရက်နေ့တွင် ဤထုတ်ဝေမှုကို စတင်ခဲ့ပါသည်။
တိယအကြိမ်ထုတ်ဝေသော ဆောင်းပါး ၁ သန်းကျော်ဖြစ်သည်။
ကိုရီးယားဝီကီပီးဒီးယား ( / ဟန်းဂွတ်ဂေါ် ဝီခီဖက်ကွာ) သည် ဝီကီပီးဒီးယား၏ ကိုရီးယားဘာသာစကား ထုတ်ဝေမှုဖြစ်သည်။
၎င်းကို ၂၀၀၂ ခုနှစ်၊ အောက်တိုဘာလ ၁၁ ရက်နေ့တွင် တည်ထောင်ခဲ့ပြီး ၂၀၀၅ ဇွန်လ ၄ ရက်နေ့တွင် ဆောင်းပါးပေါင်း တစ်သောင်းအထိ ရောက်ရှိခဲ့သည်။
ခုနှစ်၊ နိုဝင်ဘာလ အထိ ၎င်းတွင် အသုံးပြုသူ 1,702 ဦးဖြင့် ဆောင်းပါးပေါင်း 614,032 ပုဒ်ရှိသည်။
ကိုးကား ကဏ္ဍ:ဘာသာစကားအလိုက် ဝီကီပီးဒီးယားများ ကဏ္ဍ:ကိုရီးယားဘာသာစကား ပါဝင်သော ဆောင်းပါးများ။
သည် အခမဲ့ဖြစ်ပြီး open-source ဂျပန်ဘာသာစကား အွန်လိုင်းစွယ်စုံကျမ်း ဖြစ်သည်။
၂၀၀၁ ခုနှစ် မေလ ၁၁ ရက်နေ့တွင် စတင်လွှင့်တင်ခဲ့ပြီး၊ ၂၀၀၆ ခုနှစ် ဧပြီလတွင် ဆောင်းပါးပေါင်း ၂၀၀,၀၀၀ နှင့် ၂၀၀၈ ခုနှစ် ဇွန်လတွင် ဆောင်းပါးပေါင်း ၅၀၀,၀၀၀ ရှိခဲ့သည်။
ခုနှစ် အထိ၊ ၎င်းတွင် တက်ကြွစွာပံ့ပိုးပေးသူ ရှိကာ ဆောင်းပါးပေါင်း ကျော်ရှိပြီး အင်္ဂလိပ်၊ ပြင်သစ်နှင့် ဂျာမန်ဘာသာစကား ဝီကီပီးဒီးယားများပြီးနောက် စတုတ္ထနေရာတွင် ရှိသည်။
メインページ ကိုးကား ကဏ္ဍ:ဘာသာစကားအလိုက် ဝီကီပီးဒီးယားများ။
နီလာသိန်း (၁၉၇၂ ခုနှစ် မတ်လ ၄ ရက်နေ့ ဖွား) သည် မြန်မာ့ဒီမိုကရေစီရေး တက်ကြွလှုပ်ရှားသူ တစ်ဦးဖြစ်သည်။
၈၈ မျိုးဆက် ကျောင်းသားများ အဖွဲ့၏ အဖွဲ့ဝင် ကိုဂျင်မီ(ခ)ကိုကျော်မင်းယု၏ ဇနီးလည်းဖြစ်သည်။
နိုင်ငံရေး အကျဉ်းသားဟောင်း တစ်ဦးဖြစ်ကာ သူမကို နိုင်ငံတကာ လွတ်ငြိမ်းချမ်းသာခွင့်အဖွဲ့က ယုံကြည်ချက်ကြောင့် အကျဉ်းကျခံခဲ့ရသူတစ်ဦး အဖြစ် သတ်မှတ်ထားသည်။
သမိုင်းကြောင်း နီလာသိန်းသည် သူမ၏ အနာဂတ်ခင်ပွန်းဖြစ်သူ ကျော်မင်းယု (ကိုဂျင်မီ) နှင့်အတူ စစ်အာဏာရှင်စနစ်ကို ဆန့်ကျင်သူဖြစ်သည်။
၁၉၈၈ ခုနှစ် ဒီမိုကရေစီ ၈၈၈၈ အရေးတော်ပုံတွင် ပါဝင်ခဲ့သည်။
၁၉၉၀ တွင် သူမသည် ဆန္ဒပြပွဲများတွင် ပါဝင်ခြင်းကြောင့် ထောင် နှစ်လ အကျဉ်းချခံခဲ့ရသည်။
၁၉၉၆ ခုနှစ် ဒီဇင်ဘာလတွင် သာယာဝတီအကျဉ်းထောင် ဆန္ဒပြပွဲများ စီစဉ်မှုအတွက် ဖမ်းဆီးခံခဲ့ရပြီး ထောင်ဒဏ် ဆယ်နှစ် ချမှတ်ခံခဲ့ရသည်။
၂၀၀၅ ခုနှစ်တွင် နိုင်ငံရေးလုပ်ဖော်ကိုင်ဖက် ကျော်မင်းယုနှင့် လက်ထပ်ခဲ့သည်။
တစ်ချိန်တည်းမှာပင် ၈၈ မျိုးဆက် ကျောင်းသားအဖွဲ့တွင် ပါဝင်ခဲ့သည်။
၂၀၀၇ ခုနှစ် ဩဂုတ်လတွင် အစိုးရဆန့်ကျင်ရေး ဆန္ဒပြပွဲများဖြစ်ပွားခဲ့ရာ ဆန္ဒပြပွဲများ၏ တစ်စိတ်တစ်ပိုင်းအနေဖြင့် နီလာသိန်းလည်းပါဝင်ခဲ့သည်။
၂၀၀၈ ခုနှစ် စက်တင်ဘာလ (၁၀) ရက်နေ့တွင် နီလာသိန်းသည် ရန်ကုန်ရှိ အခြားသော နိုင်ငံရေး အကျဉ်းသားအချို့နှင့်အတူ ဖမ်းဆီးခံခဲ့ရသည်။
နိုဝင်ဘာလ ၁၁ ရက်နေ့တွင် သူမနှင့် ခင်ပွန်းဖြစ်သူအပါအဝင် ၈၈ မျိုးဆက် ကျောင်းသားများအဖွဲ့မှ ကိုဌေးကြွယ်၊ မမီမီ နှင့် အခြားသော တက်ကြွလှုပ်ရှားသူ ၁၀ ဦးတို့မှာ “အီလက်ထရွန်နစ်ကို တရားမဝင်အသုံးပြုခြင်း” နှင့် “တရားမဝင် အဖွဲ့အစည်းတစ်ခု ဖွဲ့စည်းခြင်း” အစရှိသည့် စွပ်စွဲချက်များဖြင့် ပြစ်ဒဏ်ချမှတ်ခံခဲ့ရသည်။
ထိုအချိန်က ဆယ့်လေးဦးစလုံး သရက်အကျဉ်းထောင်တွင် ထောင်ဒဏ် ၆၅ နှစ် ပြစ်ဒဏ်ချမှတ်ခံရသည်။
နီလာသိန်းနှင့် ခင်ပွန်းဖြစ်သူ ကိုဂျင်မီတို့သည် နိုင်ငံရေး အကျဉ်းသားများအား အစုလိုက်အပြုံလိုက် လွတ်ငြိမ်းချမ်းသာခွင့်ဖြင့် ၂၀၁၂ ခုနှစ် ဇန်နဝါရီလ ၁၃ ရက်နေ့တွင် ပြန်လည်လွတ်မြောက်လာခဲ့သည်။
ထောင်မှ ပြန်လွတ်ပြီးနောက် နိုင်ငံရေးလှုပ်ရှားဆောင်ရွက်မှုများ ပြုလုပ်ခဲ့သည်။
လက်ပံတန်းကျောင်းသားသပိတ် ထောက်ခံသည့်အနေဖြင့် ရန်ကုန် သမိုင်းလမ်းဆုံတွင် ၂၀၁၅ခုနှစ် ဖေဖေါ်ဝါရီလအတွင်းက ဆန္ဒပြခဲ့မှုဖြင့် ၂၀၁၆ ဖေဖော်ဝါရီတွင် ထပ်မံ ဖမ်းဆီးခံရသည်။
၂၀၁၉ ခုနှစ်မေလ ကလည်း ဒေါင်းတို့မျိုးဆက် သံချပ်အဖွဲ့နှင့် စပ်လျဉ်းပြီး ခေတ္တထိန်းသိမ်းခံရသည့် ဖြစ်စဉ်လည်းရှိခဲ့သည်။
၂၀၂၁ ဖေဖော်ဝါရီ နောက်ပိုင်းကာလများတွင် နီလာသိန်း တိမ်းရှောင်ခဲ့ရသည်။
ခင်ပွန်းဖြစ်သူ ဦးဂျင်မီ၏ ရုပ်အလောင်းမတွေ့မချင်း နာရေး လုပ်သွားမှာ မဟုတ်ဘဲ စစ်အာဏာရှင်စနစ် အမြစ်ဖြတ်တိုက်ထုတ်နိုင်ဖို့ ရန်ငါပြတ်ကြစေဖို့ တိုက်တွန်းကြောင်း ပြောစကားသည်လည်း ထင်ရှားခဲ့သည်။
ရရှိခဲ့သည့်ဆုများ ၂၀၀၈ ခုနှစ် မတ်လတွင် နိုင်ငံရေး အကျဉ်းသား စုစုနွေး နှင့် မဖြူဖြူသင်း တို့နှင့်အတူ နီလာသိန်း Homo Homini ဆု ချီးမြှင့်ခံရသည်။
မိသားစုဘဝ နီလာသိန်းသည် ခင်ပွန်းဖြစ်သူ ကျော်မင်းယု နှင့် သမီးတစ်ဦးထွန်းကားခဲ့သည်။
ကိုးကား ကဏ္ဍ:၁၉၇၂ မွေးဖွားသူများ ကဏ္ဍ:မြန်မာ့နိုင်ငံရေး အကျဉ်းသားများ ကဏ္ဍ:မြန်မာ့နိုင်ငံရေးသမားများ။
thumb|ရန်ကုန်မြို့ ရွှေဘုံသာလမ်း(အထက်ဘလောက်)ရှိ FDBဘဏ်ခွဲ အားတွေ့မြင့်ရစဉ်။
တောင်သူလယ်သမားများ ဖွံ့ဖြိုးရေး အများနှင့်သက်ဆိုင်သော ဘဏ် ကုမ္ပဏီလီမိတက်(; အတိုကောက် FDB Bank) သည် မြန်မာနိုင်ငံရှိ ပုဂ္ဂလိကဘဏ်တစ်ခုဖြစ်သည်။
သမိုင်းကြောင်း တောင်သူလယ်သမားများဖွံ့ဖြိုးရေးဘဏ်လီမိတက်-မန္တလေး ကို မြန်မာနိုင်ငံတော်ဗဟိုဘဏ်က ၂၀၂၀ ခုနှစ် ဖေဖော်ဝါရီ ၁၉ ရက်နေ့တွင် ဘဏ်လုပ်ငန်းလိုင်စင်ခွင့်ပြုခဲ့သည်။
၂၀၂၁ ခုနှစ် ဒီဇင်ဘာလတွင် ကူးသန်းရောင်းဝယ်ရေးဘဏ် အဖြစ် စတင်လည်ပတ်ခဲ့သည်။
EXCELLENT FORTUNE DEVELOPMENT GROUP COMPANY LIMITED ( EFD GROUP ) ကတည်ထောင်ထားသော ဘဏ်တစ်ခုလည်းဖြစ်သည်။
ဘဏ် ဥက္ကဋ္ဌ ဖြစ်သူမှာ ဦးစိုင်းမျိုးဝင်း ဖြစ်သည်။
ဘဏ်ရုံးချုပ်ကို အမှတ်(မ-၂၃(၁)/ခ)၊ (၆၆)လမ်း နှင့် (၆၇)လမ်းကြား၊ သိပ္ပံလမ်း၊ ချမ်းမြသာစည်မြို့နယ်၊ မန္တလေးမြို့၊ မန္တလေးတိုင်း ဒေသကြီး တွင် ဖွင့်လှစ်ထားသည်။
ရုံးချုပ်ဘဏ်ခွဲကို မန္တလေးမြို့၊ အမှတ်(၇၀)၊ ၈၄ လမ်း၊ ၂၈ လမ်းနှင့် ၂၉ လမ်းကြား၊ ချမ်းအေးသာဇံမြို့နယ်တွင် လည်းကောင်း၊ ၂၀၂၂ ခုနှစ် နိုဝင်ဘာလတွင် ရန်ကုန်မြို့၏ ပထမဆုံးသော ဘဏ်ခွဲတစ်ခုကို အမှတ် (၃၈၇) ၊ အခန်း K-1 ၊ ရွှေဘုံသာလမ်း ၊ (အထက်ဘလောက်) ပန်းပဲတန်းမြို့နယ် ၊ ရန်ကုန်မြို့ တွင်လည်းကောင်း အသီးသီး ဖွင့်လှစ်ထားသည်။
thumb|ရန်ကုန်မြို့ မဟာဗန္ဓုလလမ်းနှင့်ဗိုလ်မြတ်ထွန်းလမ်းထောင့်ရှိ G Bank ဘဏ်ခွဲအားတွေ့မြင်ရစဉ် ဂုဏ်ထူးဆောင် တောင်သူလယ်သမား ဖွံ့ဖြိုးတိုးတက်ရေး ဘဏ် အများနှင့်သက်ဆိုင်သော ကုမ္ပဏီလီမိတက် (; အတိုကောက် G Bank) သည် မြန်မာနိုင်ငံရှိ ပုဂ္ဂလိကဘဏ်တစ်ခုဖြစ်သည်။
သမိုင်းကြောင်း ဂုဏ်ထူးဆောင်တောင်သူလယ်သမားများဖွံ့ဖြိုးရေးဘဏ် ကို မြန်မာနိုင်ငံတော်ဗဟိုဘဏ်က ၂၀၁၈ ခုနှစ် ဇွန် ၆ ရက်နေ့တွင် ဘဏ်လုပ်ငန်းလိုင်စင်ခွင့်ပြုခဲ့သည်။
ဂုဏ်ထူးဆောင် တောင်သူလယ်သမား ဖွံ့ဖြိုးတိုးတက်ရေးဘဏ်၏ ပထမဆုံး ဘဏ်ခွဲကို ၂၀၁၈ ခုနှစ်၊ စက်တင်ဘာလ ၂၇ ရက်တွင် စစ်ကိုင်းတိုင်းဒေသကြီး မုံရွာမြို့၌ စတင်ဖွင့်လှစ် ခဲ့သည်။
ဘဏ် ဥက္ကဋ္ဌ ဖြစ်သူမှာ ဦးမောင်ကို ဖြစ်သည်။
ဘဏ်ခွဲများ ဘဏ်ခွဲများကို ရန်ကုန်တိုင်း၊မန္တလေးတိုင်း၊စစ်ကိုင်းတိုင်း၊ကရင်ပြည်နယ်နှင့်ရှမ်းပြည်နယ် တို့တွင် ဖွင့်လှစ်ထားပြီး ၂၀၂၂ နိုဝင်ဘာလအထိ စာရင်းများအရ ဘဏ်ခွဲ ၁၉ ခုအထိရှိသည်။
ဘဏ်ရုံးချုပ်များကိုမူ အမှတ် (၁၄၉)၊ ဗိုလ်ချုပ်လမ်းနှင့် မြို့ပတ်လမ်းထောင့်၊ မုံရွာတောင် ရပ်ကွက်၊ မုံရွာမြို့၊ စစ်ကိုင်းတိုင်း ဒေသကြီး နှင့်ရန်ကုန်မြို့ ၊မရမ်းကုန်းမြို့နယ်၊ ဘုရင့်နောင် အိမ်ရာ၊ ည/၄၃၊ ယုဇနလမ်း တို့တွင် ဖွင့်လှစ်ထားသည်။
thumb|ရန်ကုန်မြို့ ဗိုလ်ချုပ်လမ်းပေါ်ရှိ CHID BANK အားမြင်တွေ့ရစဉ် ဆောက်လုပ်ရေး၊ အိမ်ရာနှင့် အခြေခံ အဆောက်အအုံဖွံ့ဖြိုးရေး ဘဏ် (; အတိုကောက် CHID Bank)သည် မြန်မာနိုင်ငံ ဆောက်လုပ်ရေးဝန်ကြီးဌာန ၏ ကြီးကြပ်မှုအောက်တွင်ရှိသော ဘဏ်တစ်ခုဖြစ်သည်။
ဝန်ကြီးဌာန၏ မတည်ရင်းနှီးငွေပါ ထည့်ဝင်ထားသော ဘဏ်လည်းဖြစ်သည်။
ဘဏ်ရုံးချုပ်အားအမှတ်(၆၀)၊ရွှေတိဂုံဘုရားလမ်း၊ ဒဂုံမြို့နယ်၊ ရန်ကုန်မြို့တွင် ဖွင့်လှစ်ထားသည်။
ဘဏ်သမိုင်းကြောင်း အဆိုပါဘဏ်သည် ဆောက်လုပ်ရေးဝန်ကြီးဌာန ၏ ကြီးကြပ်မှုအောက်တွင်ရှိကာ ကုမ္ပဏီမှတ်ပုံတင်အမှတ် (၅၇၀/၂၀၁၃-၂၀၁၄) ကို အစိုးရနှင့် ပုဂ္ဂလိကပူးပေါင်း၍ ၂၀၁၃ ခုနှစ် မေလ ၈ ရက်နေ့ ရက်စွဲဖြင့် လက်ခံရယူသည်။
ရင်းနှီးမြှုပ်နှံမှုနှင့် ကုမ္ပဏီများ ညွှန်ကြားမှု ဦးစီးဌာန၏ ခွင့်ပြုချက်ဖြင့် အများပိုင် ကုမ္ပဏီ လီမိတက်အဖြစ် စတင် တည်ထောင်ခြင်းဖြင့် ဘဏ်လုပ်ငန်းဆောင်ရွက်သည်။
မြန်မာနိုင်ငံတော် ဗဟိုဘဏ်သည် ဆောက်လုပ်ရေး၊ အိမ်ရာနှင့် အခြေခံ အဆောက်အအုံဖွံ့ဖြိုးရေးဘဏ်အား ရင်းနှီးမြှုပ်နှံမှု သို့မဟုတ် ဖွံ့ဖြိုးရေးဘဏ်လုပ်ငန်းအဖြစ် လုပ်ကိုင်ရန် ၂၀၁၃ ခုနှစ် ဇူလိုင်လ ၁၂ ရက်နေ့ ရက်စွဲဖြင့် ဘဏ်လုပ်ငန်းလိုင်စင်ချထားပေးခြင်း၊ ၂၀၁၄ ခုနှစ် ဇွန်လ ၁၁ ရက် နေ့တွင် ကူးသန်းရောင်းဝယ်ရေးဘဏ် လုပ်ငန်းလိုင်စင်ကို ထုတ်ပေးခဲ့သည်။
၂၀၁၆ ခုနှစ် ငွေရေးကြေးရေး အဖွဲ့အစည်းဥပဒေ ပုဒ်မ ၁၇၆ အရ အထက်ဖော်ပြပါ လိုင်စင်များကို မြန်မာနိုင်ငံတော် ဗဟိုဘဏ်ထံ အပ်နှံခဲ့သည်။
၂၀၁၆ ငွေရေးကြေးရေး အဖွဲ့အစည်းများ ဥပဒေ ပုဒ်မ ၁၁ အရ ကူးသန်းရောင်းဝယ်ရေး ဘဏ်လုပ်ငန်း လိုင်စင်အသစ် ကို ဗဟိုဘဏ်မှ ထုတ်ပေးခဲ့သည်။
၂၀၁၆ ခုနှစ် ဩဂုတ်လ ၁၈ ရက်၊ မြန်မာ့စီးပွားရေး မူဝါဒအရ အိမ်ရာကဏ္ဍသာမက လျှပ်စစ်ဓာတ်အား၊ လမ်းတံတားနှင့် လူမှုအခြေခံအဆောက်အအုံများ ဖွံ့ဖြိုးတိုးတက်ရေးတို့ကို ဘဏ်မှ ငွေကြေးပံ့ပိုးကူညီရန် ထည့်သွင်းထားသောကြောင့် မူရင်းအမည် CHD Bank အစား ၂၀၁၈ခုနှစ် ဇွန်လ ၁၇ရက်တွင် CHID Bank ဟု အမည်ပြောင်းခဲ့သည်။
တန်ဖိုးသင့်၊ တန်ဖိုးနည်း အိမ်ရာအခန်းများကို နှစ်ရှည်အိမ်ရာချေးငွေဖြင့် ဝယ်ယူသူများအတွက် ချေးငွေများထုတ်ချေးပေးခြင်းအပါအဝင် ဘဏ်လုပ်ငန်းများအား ဆောင်ရွက်သည်။
ဘဏ်ခွဲများ ၂၀၂၂ ခုနှစ် နိုဝင်ဘာလကုန်စာရင်းများအရ နေပြည်တော်၊မန္တလေးတိုင်း၊မွန်ပြည်နယ်၊ဧရာဝတီတိုင်း၊မကွေတိုင်းတို့တွင် ဘဏ်ခွဲပေါင်း (၉) ခုဖွင့်လှစ်ထားသည်။
အာရဗီဝီကီပီးဒီးယား ( ) သည် ဝီကီပီးဒီးယား၏ ခေတ်မီအာရဗီစံဘာသာစကား စံပုံစံဖြစ်သည်။
၂၀၀၃ ခုနှစ် ဇူလိုင်လ ၉ ရက်နေ့တွင် စတင်ခဲ့သည်။